Marignano Riviera Apartment San Giovanni In Marignano Itàlia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nMarignano Riviera ApartmentApartamentVia De Gasperi 44, San Giovanni In Marignano, San Giovanni In Marignano, Itàlia, 47842 - Veure al mapaNotable7,3Basada en5comentarisMarignano Riviera ApartmentVeure més fotosplatjaVeure més fotosVeure totes les 28 fotos\nAl visitar San Giovanni In Marignano, vosté es sentirà com a casa a Marignano Riviera Apartment, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. A Marignano Riviera Apartment, l'excelent servei i instal.lacions superiors faran de la vostra estada una experiència inoblidable. Per a la comoditat i comfort dels seus clients, l'hotel ofereix habitació familiar, biblioteca, àrea de fumadors. Totes les instal.lacions per als clients, ofereixen comoditats destinades a assegurar tot el comfort possible. L'hotel ofereix meravelloses instal.lacions d'oci com jardí que faran de la vostra estada una experiència inoblidable. Marignano Riviera Apartment és la vostra destinació si buscau allotjament de qualitat a San Giovanni In Marignano.\nCal que informeu el Marignano Riviera Apartment de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Cal fer el pagament abans de l'arribada amb transferència bancària. L'allotjament es posarà en contacte amb tu després de fer la reserva i et donarà més informació.


Cicle de recitals poètics: 31 de juliol, 14 d’agost i 20 de setembre\nL’activitat s’emmarca en el programa Estiueja a la Biblio! que oferix un ampli ventall d’activitats per a toes les edats. Per als adults, També es proposa un nou taller d’scrap (dimecres 13 d’agost · 9.30 h); i en el marc de la Festa Major de Platja d’Aro (pdf), un campionat de sudoku (dijous 14 d’agost · 17.30 h). També està oberta la participació al 3r Premi Jordi Comas de Recerca Local –pdf– i al 13è Concurs de Còmic –pdf– (fins al 31 d’octubre).\nEntre el mar i les muses-Poesia a la Vall d’Aro added by Redacció on 29/07/2014


Últims dies per presentar-se al concurs Besòs Cooperatiu | Grameimpuls\nL’objectiu és difondre l’esperit empresarial cooperatiu i la cultura emprenedora com a instruments de difusió de l’economia social als municipis del Barcelonès Nord, així com fomentar les iniciatives pioneres i/o singulars. Les cooperatives candidates hauran d’estar constituïdes com a tal des de l’1 de novembre de 2018 o fer-ho abans del 15 de setembre de 2019, tenir la seu social instal·lada en qualsevol dels municipis del Barcelonès Nord i comptar, com a mínim, amb dues persones físiques o jurídiques.\nLa cooperativa que obtingui la major puntuació obtindrà un premi de 2.250 euros, 1.500 euros per destinar-los al capital social de la cooperativa i un màxim de 750 euros per a despeses inicials de constitució. A més, la candidatura guanyadora rebrà altres dotacions en espècie que contempla, entre d’altres, l’allotjament gratuït a un dels espais dels vivers d’empresa de Santa Coloma de Gramenet, la creació de la identitat corporativa de la cooperativa per part de l’agència de disseny LaPage i formació i assessorament especialitzat.\nConsulta les bases a www.ateneubnord.cat.


Eduardo Reyes: 'Vull que la societat catalana tingui el futur a les seves mans' - VilaWeb\nDijous 12.03.2015 06:00\nEduardo Reyes és president de Súmate, una entitat independentista formada majoritàriament per catalans amb els orígens familiars a altres parts de l’estat espanyol. Reyes respon dues preguntes sobre la independència i el futur de Catalunya al món. És una altra entrevista de la sèrie 'Faces of Independence' de l'edició en anglès de VilaWeb, que reproduïm en català.\n—Vull la independència de Catalunya perquè crec que es mereix tenir la possibilitat de ser un país més pròsper i millor en tots els sentits. Vull que la societat catalana tingui el futur a les seves mans. Catalunya hauria d’haver crescut molt més del que ha fet. Ha estat i és un exemple per a la resta de l’estat espanyol. És ben sabut que Catalunya és un dels principals motors econòmics de l’estat, pero l’estat en lloc de cuidar-la, escoltar-la i mimar-la per tal que ho segueixi sent, només s’ha interessat en explotar-la i limitar les possibilitats d’un poble treballador i sacrificat. I, a més, és un poble format per molta gent que va migrar a Catalunya per trobar-hi una oportunitat. Són persones que van formar una família aquí, persones que ja formen part d’aquesta societat. I ja no volen tornar a passar pel mateix. Tampoc volen que els seus fills o nets tinguin l’experiència que ells van viure. La independència de Catalunya no és cap finalitat, sinó el principi d’un nou cicle, ple d’esperança, ple d’il·lusió, ple de ganes de treballar i de fer les coses d’una manera diferent.\nTenim l’oportunitat de crear un nou país net de corrupció, constituent i participatiu. Tenim l’oportunitat de crear un estat on la societat estigui per sobre de la política i dels polítics. Un país on les lleis siguin més justes, on els impostos s’inverteixin en educació, sanitat, pensions i en una llei de dependència justa. No vull que els impostos siguin balafiaments per culpa de la ineptitud d’aquells que a través d’unes falses promeses electorals s’aferren al poder, fins que al cap de quatre anys es passen el comandament dels uns als altres. Catalunya té altres alternatives i les volem.\n—Catalunya és un país emprenedor i molt comercial. Crec que si tenim un estat propi i podem administrar els nostres propis recursos, podríem invertir en investigació i desenvolumpament. També seria la porta d’entrada a Europa. Es prioritzaria el corredor mediterrani i es facilitaria el comerç entre Asia i els països del nord. Catalunya pot ser un exemple a seguir per altres països, sobretot per Espanya.


Els orígens | Apa i la Gran Guerra\nFeliu Elias i Bracons neix el 8 d’octubre de 1878 en el sí d’una família d’industrials tèxtils de Sabadell, ciutat on residí amb la seva família fins a la temprana mort del seu pare, Jaume Elias Doménech, i del seu germà gran, el 1899.\nFou aleshores que la família Elias Bracons (mare Maria Bracons i Roca i germans Feliu, Mercedes, Francesc i Lluís) s’instal·là a Barcelona torre de Sant Gervasi. A partir d’aquell moment l’economia familiar dependria de la sabateria i la sastreria que substituien amb minvats beneficis la fàbrica tèxtil, propietat del seu pare. Feliu s’hauria d’encarregar dels negocis familiars.\nA la capital catalana Elias començà a estudiar pintura a l’Acadèmia Hoyos i posteriorment en el Cercle Artístic de Sant Lluc, espais on es relacionà amb els seus futurs companys de professió i on conegué a qui seria el seu cunyat, el dibuixant Cornet.\nEl 14 d’octubre de 1908 es casa amb Emília Cornet i palau, amb qui tindria tres fills: un noi, en Jaume Elias Cornet i dues filles: la Rosa i l’Elvira (bitxo).


Els actors de la Publicata i Creu Roja uneixen esforços per ajudar a Filipines | DiaDia\nInici Els Ports Els actors de la Publicata i Creu Roja uneixen esforços per ajudar...\nEls actors de la Publicata i Creu Roja uneixen esforços per ajudar a Filipines\nUn sainet solidari amb Filipines. El grup d’actors de Sant Antoni de Vilafranca ha representat El Drama de la Bolsería en favor de les activitats que Creu Roja està desenvolupant al país del Pacífic Sud. La representació s’ha desenvolupat a la sala Carles Pons de la Casa de la Cultura.\nDes de fa cinc anys els actors col·laboren desinteressadament amb projectes solidaris mitjançant les representacions. Dissabte passat, per un preu de 3 euros, els vilafranquins van poder col·laborar. Abans de l’inici de la representació es va poder veure un vídeo sobre l’activitat que l’ONG desenvolupa a Filipines després del tifó que va patir el país.\nEl responsable de Creu Roja Vilafranca, Óscar Vicente ha destacat la implicació del grup d’actors i ha apuntat que “és el gra de sorra que pretén aportar Creu Roja Vilafranca a la cooperació internacional”.\nUna part de la loteria que els voluntaris de l’assemblea de Vilafranca van vendre durant les dates nadalenques: 350 euros, es destinen per a les tasques que es realitzen al país del Pacífic. Així mateix, Óscar Vicente ha explicat que l’empresa Esport i Diversió també ha destinat 70 euros que ha aportat després d’una activitat duta a terme en Nadalandia. Per altra part de la recaptació del sainet ha estat de 370 euros.\nÓscar Vicente ha donat les gràcies al grup de teatre de Sant Antoni, a tots els voluntaris de l’assemblea de Vilafranca, Esport i Diversió i també a Creu Roja Provincial, pel suport que presta. Finalment ha agraït la implicació de tots els veïns que han fet aportacions.\nActors de Sant Antoni


Política de privacitat - El Racó Restaurants\nA RESTANOVA, S.L. treballem per garantir la privacitat en el tractament de les seves dades personals. Hem actualitzat la nostra Política de Privacitat per informar clarament de com recollim, utilitzem i custodiem les dades de les persones que contacten amb la nostra empresa:\nRaó social: RESTANOVA, S.L.\nNom comercial: GRUP “EL RACÓ”\nAdreça postal: Carrer Arnau Sa Bruguera, 12 de 17230 PALAMÓS (Girona).\nTelèfon: +34 972 315 808\nCorreu electrònic: lopd@restanova.com\nA RESTANOVA, S.L. el tractament de dades es realitza amb les següents finalitats, en funció del motiu pel qual ens els hagi facilitat:\nGestionar dades facilitades directament pel propi interessat, com a particular o a nivell professional per informar dels nostres productes i serveis, donar resposta a la seva sol·licitud, petició o consulta i fer un seguiment posterior.\nGestionar les dades professionals o particulars de l’USUARI per la seva participació en els diferents esdeveniments, promocions, sortegis o activitats que organitzem i ens hagin autoritzat per informar sobre altres activitats o esdeveniments que puguem organitzar en relació amb projectes o serveis que puguin ser del seu interès.\nRealitzar, en cas que s’hagi subscrit a les nostres Newsletters, l’enviament de les mateixes tractant les dades facilitades per remetre-li.\nLes dades per a la participació en esdeveniments, activitats, sorteigs i promocions es conservaran durant el temps que durin els mateixos, per gestionar el seu desenvolupament i, després, fins que prescriguin les possibles responsabilitats derivades de la seva realització.\nLes dades per a l’enviament de Newsletters seran conservats indefinidament fins que, si és el cas, ens manifestin la seva voluntat de suprimir-los.\nLa base de l’enviament de comunicacions comercials a usuaris no clients és el consentiment de l’interessat que s’ha sol·licitat, i pot ser revocat en qualsevol moment. La retirada d’aquest consentiment no afectarà en cap cas a l’execució del contracte, però els tractaments de dades amb aquesta finalitat efectuats amb anterioritat no perdran la seva licitud pel fet que el consentiment s’hagi revocat.\nA les empreses del GRUP “EL RACÓ”.\nQualsevol persona té dret a obtenir confirmació sobre si en RESTANOVA, S.L. estem tractant dades personals que els concerneixin, o no.\nEn determinades circumstàncies i per motius relacionats amb la seva situació particular, els interessats podran oposar-se al tractament de les seves dades. En aquest cas, RESTANOVA, S.L. deixarà de tractar les dades, excepte per motius legítims imperiosos, o l’exercici o la defensa de possibles reclamacions.\n-Per correu electrònic adjuntant còpia del seu DNI a: lopd@restanova.com.\nLes dades personals que tractem a RESTANOVA, S.L. procedeixen dels propis interessats o el seu representant legal.


Secció BTT de la UEC de Mataró: mayo 2010\nFOTOS Sortida BTT Voltants de l'Embassament de Sau\nEl Cabrerès és un territoti abrupte, trencat i emblemàtic, ja sigui pels seus pobles com Rupit ó Tavertet entre d’altres, el seus paisatges com l’embassament de Sau, o el Salt de Sallent entre d’altres.\nLa nostra sortida va començar a Sant Sadurní Osormort. En els primers 600 metres ja havíem hagut de creuar un riu i mullar-nos, si va ser el Marc Floriach es que s va mullar el cul, fang, pedres i pujades. Així és el BTT “All Mountain”. La zona era molt boscosa i vam guanyar alçada pujant per GR-2 una zona de “bicicoll” que algún ciclista més “trialeru” va intentar superar amb força èxit, aquest cop també va se en Marc. Vam esmorzar al Salt de la Sogra on un espectacular tallat de 200-250 metres ens obria unes vistes sensacionals sobre la Vall de Sau i Guilleries, al fons els Pirineus i Montserrat. La ruta seguí fins l’embassament de Sau a on vam poder observar que d’aigua no en falta en aquesta zona. Vam remuntar fins a Sant Roma de Sau per fer la tornada cap el cotxe. 39 Km de bons camins i corriols.\nDestacà la presència de la nostra noia BTT, la Meritxell te una forma física exemplar i es mou per tots els terrenys. També gràcies per la teva paciència. L' única dona entre homes ho requereix. Je, je, je.\nSortida perfectament organitzada per Dennis Jiménez.(Text David, Fotos Dennis)\nFOTOS Sortida BTT Voltants de l'Embassament de Sau...


La Casa Penya: Taller de seguiment i cens de gambeta - ACCIO ECOLOGISTA-AGRO\nArrel de la web > AE-Agró > Agenda > La Casa Penya: Taller de seguiment i cens de gambeta\nLa Casa Penya: Taller de seguiment i cens de gambeta\nT’esperem en el centre d’educació i voluntariat ambiental de la Marjal d’Almardà-Almenara per a explicar-te la metodologia d’estudi d’este tresor natural\nDIMECRES 20 DE SETEMBRE: Acció Ecologista-Agró organitza, amb la col·laboració de la Conselleria de Medi Ambient i l’Ajuntament de Sagunt (Camp de Morvedre, València), un taller de seguiment i cens de gambeta. La cita serà el pròxim dimecres de 16:30 a 19:00 hores a La Casa Penya, el centre d’educació i voluntariat ambiental de la Marjal d’Almardà-Almenara.\nEl taller consistirà a explicar la metodologia d’estudi de la gambeta, un dels tresors naturals dels nostres aiguamolls, i després es realitzarà una eixida de camp a la Finca de Penya, una reserva de fauna silvestre custodiada per AE-Agró i on trobem diferents espècies de gambeta.\nTant la part teòrica com la pràctica serà impartida per un tècnic de la Conselleria amb la col·laboració dels voluntaris d’AE-Agró que treballen en el seguiment de la gambeta a la Marjal d’Almenara. La participació en este taller és gratuïta. Tanmateix, per motius d’aforament, cal inscriure’s enviant un correu electrònic a lici70@yahoo.es. T’esperem a La Casa Penya!!!


Salvem el Pla de Bages posa les seves bases per al nou POUM de Sant Fruitós - Regió7 :: El Diari de la Catalunya Central\nSalvem el Pla de Bages posa les seves bases per al nou POUM de Sant Fruitós\nLa plataforma ha presentat les seves propostes de protecció ambiental per aquest municipi\nPle del març del 2019, en què el POUM es va deixar sobre la taula arxiu/oscar bayona\nPle del març del 2019, en què el POUM es va deixar sobre la taula\nLa plataforma Salvem el Pla de Bages ha fet públic que ha finalitzat aquest mes de maig una ronda de converses amb tots els partits polítics de Sant Fruitós (Gent Fent Poble, ERC, J×Sant Fruitós i PSC), en les quals ha presentat les seves propostes de protecció ambiental per aquest municipi.\nLa plataforma recordar que va sorgir com a resposta «als plans del govern de Sant Fruitós d'increment de la reserva de sòl industrial i comercial en zones d'interès ecològic» en el nou Pla General d'Ordenació Urbanística Municipal (PGOUM), que l'executiu fruitosenc (llavors format per Gent Fent Poble i el PSC, i liderat per l'actual alcalde, Joan Carles Batanés) va posar en marxa a mitjans del mandat passat.\nAquella proposta de pla urbanístic no va superar l'aprovació inicial després d'un convuls ple el març de 2019 degut a la falta d'un mínim acord amb l'oposició i amb entitats socials, especialment expressades per la mateixa plataforma. De fet, tot i que aquell ple es va convocar específicament per a la seva aprovació inicial, no es va arribar a sotmetre ni a debat ni a aprovació, perquè finalment es va optar per retirar-lo de l'ordre del dia, ja que a més a més s'estava a les portes d'unes eleccions municipals. El compromís va ser de reprendre'n la redacció en aquest mandat.\nLes reserves de sòl i la preservació de l'entorn natural del poble van ser uns dels punts principals de desacord. Aleshores, la plataforma Salvem el Pla de Bages va manifestar el seu compromís a elaborar una proposta de caire proteccionista que fos «dialogada i consensuada amb tots els partits polítics i entitats del poble», segons ha expressat la plataforma Salvem el Pla de Bages en un comunicat que ha fet públic. En aquest mateix comunicat s'expressa que la proposta presentada inclou, entre altres aspectes, la preservació de corredors ecològics que connecten les valls dels rius Llobregat i Cardener, «que són clau per a la supervivència de molts ecosistemes del Pla de Bages, i la protecció d'àrees d'alt interès paisatgístic que havien estat seleccionades com a zones de potencial industrial».\nLa proposta ha estat presentada en les reunions que s'han anat celebrant durant aquesta primavera i, segons la plataforma, «ha rebut una resposta positiva per part dels responsables polítics, que han manifestat la voluntat de millorar significativament els espais de protecció ambiental del municipi, i continuar treballant en aquesta direcció en els propers mesos».\nAlbiren dos taurons a Sant Feliu de Guíxols.\nCom puc utilitzar el nou espai 'Jo pregunto' per dirigir-me a membres de l'executiu?.


La Seu d'Urgell comença la campanya per identificar les defecacions de gossos al carrer mitjançant l'ADN — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / La Seu d'Urgell comença la campanya per identificar les defecacions de gossos al carrer mitjançant l'ADN\nL'Ajuntament de la Seu d'Urgell ja comença aquest mes de juliol la campanya per a la identificació genètica de femtes de gos, la qual té com a principal objectiu crear una base de dades on hi figuri l'ADN d'aquests animals per, posteriorment, poder identificar aquells propietaris que no recullin els seus excrements de la via pública. La capital alturgellenca es converteix, d'aquesta manera, en el novè municipi de Catalunya que opta per aquest sistema.\nLa campanya, que té per lema 'Ara les caques ja tenen propietari', s'ha donat a conèixer aquest dilluns. L'acte també ha servit per presentar oficialment el nou Parc Caní construït per l'Ajuntament a l'entrada del Parc dels Enamorats, a tocar del riu Valira i de Castellciutat. Aquest espai tancat permet als qui tenen gossos deixar que passegin deslligats sense posar en perill els vianants. Un recinte amb el qual el consistori ha donat resposta a una demanda que els havia fet aquest col·lectiu.\nLa primera fase de la campanya consisteix a oferir als amos la possibilitat de fer fer gratuïtament el registre del seu animal, tot portant la mascota al veterinari perquè li extreguin una petita mostra de sang, a partir de la qual es podrà conèixer el seu perfil genètic. El consistori assumeix el cost d'aquestes proves fins al 31 de desembre vinent, amb una partida de 43.000 euros que també inclou la placa identificadora que hauran de portar al collar i que tindrà un codi QR. De l'1 de gener al 31 de març de 2019, els propietaris encara tindran temps de fer el registre, però llavors ja ho hauran de pagar de la seva butxaca. I a partir de l'1 d'abril, els qui no hagin fet el tràmit podran ser sancionats i obligats a fer la inscripció.\nEl cost del registre, 40,50 euros per gos\nEl primer tinent d'alcalde de l'Ajuntament de la Seu, Jesús Fierro, ha esmentat la dada que a la ciutat hi ha censats més de 1.500 gossos censats; és a dir, prop d'un gos per cada deu habitants. També ha detallat que, per als qui no hagin fet el registre durant els propers sis mesos, el cost serà de 18 euros de l'extracció de sang i els 22,50 per l'analítica; és a dir, 40,50 euros per cada gos. Fierro ha destacat que l'objectiu de la campanya és que, en cas de trobar una femta a la via pública, es pugui saber qui és el propietari que no l'ha recollit.\nCap problema per als propietaris cívics\nDes de l'Ajuntament han incidit en el fet que més d'un 90 per cent de les persones que tenen gos recullen els seus excrements, i que simplement cal actuar amb la minoria que no té cap respecte per la via pública. Per aquest motiu, el primer tinent d'alcalde del consistori urgellenc ha volgut subratllar que els propietaris cívics, que són la immensa majoria, no tenen cap motiu per estar preocupats davant la implantació d'aquest nou sistema, que alhora ha d'ajudar a millorar la imatge d'aquest col·lectiu de cara a la resta de la població. Els darrers anys, tots els informes del Síndic Municipal de Greuges han indicat la presència de caques de gos al carrer com la principal o una de les principals queixes dels veïns.\nL'ordenança municipal de tinença i protecció d'animals contempla un règim de sancions que va des dels 60 als 2.000 euros. En aquest sentit, deixar la defecació del gos a la via pública es considera una falta "greu" i pot comportar una multa per als seus propietaris d'entre 300 i 1.000 euros. A més, si es comprova que s'ha reincidit més d'un cop en un any o que la femta s'ha trobat en un parc infantil es considerarà com un fet "molt greu" i, per tant, la sanció seria superior.\nDe la seva banda, el responsable del projecte Can-ID de l'empresa Vetgenomics, Oscar Ramírez, ha explicat que les restes d'excrements que es trobin a la via pública hauran de ser portades per personal de l'ajuntament i anar acompanyades de l'acta que faci in situ la policia local. Un cop la mostra arribi al laboratori se n'extraurà el seu perfil genètic, el qual es compararà amb els dels gossos inclosos a la base de dades d'ADN i, si hi ha alguna coincidència, s'elaborarà un informe on es detallaran les dades de l'animal a qui correspon.\nPresentació de la campanya 'Ara les caques de gos ja tenen propietari'\nPresentació de la campanya d'identificació genètica de gossos (Foto: Ajuntament de la Seu)


Sant Celoni celebra aquest dissabte la IX edició del seu Festival de poesia | NacióGranollers\nSant Celoni celebra aquest dissabte la IX edició del seu Festival de poesia\nA les 18h a Can Ramis amb Guim Valls, Juana Dolores, Lluís Urpinell, Anna Aguilar-Amat, Joan Todó i Àngels Moreno\nper Redacció, 21 de maig de 2021 a les 18:42 |\nÀngels Moreno i Lluís Urpinell, dos dels poetes participants enguany | Cedida\nEl maig passat es va haver d'ajornar pel confinament. I el 8 de novembre es va fer un segon intent, però amb un altre canvi en les restriccions es va haver de tornar a ajornar a una setmana vista. L'Ajuntament de Sant Celoni i l'Àrea de Cultura ho organitza i Pau Gener Galin en fa la coordinació. Parlem amb ell per fer una mica de balanç, i de com va sorgir la idea del Festival De Poesia.\nPau Gener: M'ho vaig inventar sol a casa. De fet, la primera vegada que en vaig parlar va ser amb en Jordi Cuminal quan ell era regidor de Cultura. M'havia fet un dossier, recordo i estava nerviós. Potser era el 2006 o 2007. Jo ja havia fet un cert camí com a poeta, tenia un parell o tres de llibres publicats i m'havia bregat molt en el circuit de recitals de poesia, tant a Catalunya com a l'estranger. També havia sortit del circuit més habitual i havia pogut veure i viure un món cultural incandescent.\nVeure aquell món, ple de vida, em va quasi obligar a voler portar-ne alguna mostra al meu poble. I que fos recíproc. Que la descoberta fos recíproca per la gent d'aquí accedir al fet poètic, i que alguna gent de fora pogués descobrir Sant Celoni, també per això, per aquest motiu.\nAixí he anat fent la programació cada any. Estimant la diferència. Portant a poetes, alguns de llarga trajectòria però també apostes joves.\nEscalf a la gent local\nTambé amb un escalf especial per la gent local que ha cultivat la poesia. Es van fer prèvies alguns anys amb poetes locals amb l'acolliment de la bona gent de La Clau.\nHe d'afegir que ja són molts anys i nou edicions, i ha passat de tot. Des de veure la gent sense poder entrar a Can Ramis per l'aglomeració, fins a anys amb homenatges sentits a poetes que ens han deixat físicament.\nSempre recordo que Francesc Garriga o Carles Hac Mor van venir, van dir la seva aquí... I ja no els tenim físicament amb nosaltres.\nO un homenatge a Jaume Sisterna, o a Manel Marí. Que tampoc hi són físicament.\nPer Sant Celoni han passat veus remarcables, especials. Un parell de premis nacionals de literatura, molts premis Carles Riba de poesia, i gent amb trajectòries brillants.\nTambé recordo algun moment en que finalment algun o alguna poeta a darrera hora no ha pogut venir per indisposició, coses que passen.\nTambé cal agrair la sensibilitat del consistori per tirar endavant una proposta cultural arriscada, de les que tenen sentit de debò. La longevitat del festival ha fet que hagin passat ja tres governs i tres regidors de cultura com a mínim, si no m'erro. I només tinc agraïment per a totes i tots, tècnics i tothom que dona un cop de mà.\nSis poetes recitaran en el VIII Festival de Poesia de Sant Celoni\nCarles Rebassa, Anna Pantinat, Joan Vigó, Mar Fontana, Lluís Calvo Guardiola, Raquel Santanera\nCom la gent de la Biblioteca de l'Escorxador, que demana els llibres dels participants i els ofereix en préstec un temps abans i un temps després del festival. O l'emissora municipal, Punt7Ràdio, que cada anys se'n fa ressò, i a més es guarda l'audio i queda l'arxiu sonor en la seva web. Això no té preu. Perquè així es venç al temps.\nO els companys de la llibreria els 4 Gats, que cada any demanen els llibres de poesia, i amb fe en la causa, i per la causa, fan una paradeta, per si algú té ganes d'adquirir un exemplar i demanar a algun dels poetes que els hi signi.\nTambé recordo amb molt d'amor, la cultura popular local que ens ha acompanyat en alguns dels anys, com la Colla bastonera Quico Sabaté. O el grup de Bocs i Cabres.\nMolta feina feta, per moltes bones mans.\nCartell Festival de poesia 2021 Foto: Pau Gener\nCultura i Mitjans, Pau Gener, Baix Montseny, Sant Celoni, Festival poesia Sant Celoni


Eines per dictar text i transcriure àudio i vídeo | CRAI Docència UB\nArticles Àudio Software Web / October 20, 2021\nCada cop ens trobem amb més contingut audiovisual, i més amb la situació pandèmica que hem estat vivint, ja siguin classes, vídeos didàctics seleccionats pel professorat o d'altres que utilitzem per aprendre sobre una matèria concreta. Arriba un moment que, d'aquestes classes gravades o d'altres continguts didàctics audiovisuals, necessitarem fer apunts o, si els generem nosaltres, caldria que estiguessin subtitulats. O, al revés, que d'apunts i documents que tenim en format físic necessitem fer un redactat en ordinador, però, després d'estar tantes hores davant d'una pantalla, estem cansats de seguir teclejant. Des del TÀCTIC us portem un seguit de programari i eines en línia i gratuïtes per tal que pugueu transcriure gravacions d'àudio o vídeo o, en canvi, de dictat per tal de no haver de tocar el teclat més enllà d'entrar a la web o aplicació en qüestió.\nEs tracta d'una aplicació web que ens permet transcriure àudio i vídeo sense sortir del navegador i de forma molt còmode, ja sigui des d'un vídeo de YouTube o des d'un arxiu multimèdia que hàgim pujat nosaltres des del nostre ordinador. Una de les utilitats per les quals recomanem aquesta eina és que ens permet navegar pel vídeo/àudio sense treure les mans del teclat (amb les tecles F1, F2 i Esc) i fins i tot modificant la velocitat a la qual es reprodueix l'arxiu multimèdia, fent-nos més còmode la transcripció d'aquest. És un software de codi obert i gratuït.\nExpress Scribe és un programa de transcripció i subtitulat que ens permet transcriure àudio i vídeo. Ens permet configurar dreceres de teclat o pedals físics per poder augmentar la productivitat a l'hora de transcriure. Aquest programa ens permet reproduir l'arxiu multimèdia a diferents velocitats per tal de transcriure amb més facilitat. Fins i tot, aquest programa ens permet escriure les transcripcions amb qualsevol processador de textos que tinguem instal·lat a l'ordinador i controlar l'àudio i el vídeo mitjançant dreceres de teclat, per fer-nos més còmoda la feina.\nAegisub és un programari de codi obert que ens permet transcriure vídeo per crear pistes de subtítols amb molta precisió i amb opcions avançades. Fins i tot, hi ha la possibilitat d'automatitzar part de la transcripció amb el llenguatge de programació Lua. Permet crear i editar subtítols en format .ass, .ssa, .srt, .sub, .mkt i .txt i importar subtítols amb codificacions diferents.\nDictat de veu de Microsoft Windows\nGràcies al fet que Windows porta l'opció de dictat per veu incorporada dins el seu sistema operatiu des de Windows 8, podem fer servir qualsevol processador de textos que tinguem instal·lat per tal d'escriure textos a partir del dictat per veu. Es pot activar amb la drecera Windows+H. No es troba disponible en català, però podem fer-la servir en castellà o anglès.\nEl processador de textos de la plataforma Drive de Google, el qual porta integrat una eina d'escriptura per veu molt útil que ens detecta tant català, castellà com anglès. És una eina molt intuïtiva i fàcil de fer servir amb l'avantatge que ve completament integrat dins del processador de textos. Podem trobar-la al menú d'eines o executant-la mitjançant la drecera Control+Mayús+S.\nD'eines d'aquest tipus n'existeixen moltes, però gran part d'aquestes són de pagament. Entre les opcions de transcripció que us hem deixat, Express Scribe probablement és la millor, i Aegisub la millor en l'àmbit de la subtitulació d'audiovisual. En el cas del dictat per veu, l'eina de Google Drive és més completa que la que ve per defecte amb Windows, ja que també incorpora el català, però en altres idiomes, ambdues eines són molt completes i tenen un marge d'error molt baix.


About: Estadi Carlos Tartiere (2000)\nL'Estadi Carlos Tartiere -de nom idèntic a l'antic - és un estadi de futbol localitzat a la ciutat d'Oviedo, Astúries. S'hi celebren els partits que el Real Oviedo disputa com a local i té capacitat per a 30.500 espectadors, tots ells asseguts. A més, compta amb una llotja d'honor i més de 200 seients VIP. L'estadi està qualificat amb la categoria 3 de la UEFA (la categoria 4 és la més alta).\nInterior del estadio Carlos Tartiere.jpg\nEstadi Carlos Tartiere\nInterior del Carlos Tartiere\nL'Estadi Carlos Tartiere -de nom idèntic a l'antic - és un estadi de futbol localitzat a la ciutat d'Oviedo, Astúries. S'hi celebren els partits que el Real Oviedo disputa com a local i té capacitat per a 30.500 espectadors, tots ells asseguts. A més, compta amb una llotja d'honor i més de 200 seients VIP. L'estadi està qualificat amb la categoria 3 de la UEFA (la categoria 4 és la més alta). (ca)\nEstadi Carlos Tartiere (2000) (ca)\nfreebase:Estadi Carlos Tartiere (2000)


Geografia - Diari La Veu\nEscriba el número 345076\n6 juliol 2019 06:00h\nL’editorial Pòrtic acaba de publicar el volum 6 de la sèrie Geografia Literària. Es tracta d’un projecte de llarg abast de Llorenç Soldevila que recorre tots els Països Catalans (o com el lector vulga que se’n diga, dels diferents territoris on es parla la nostra llengua) amb atenció als testimonis literaris que han propiciat. Aquest volum correspon precisament al País Valencià. Tota la sèrie té una versió digital al web www.endrets.cat.\nNo cal dir que es tracta d’un projecte realment meritori i d’una ambició hercúlia. Soldevila és professor a la Universitat de Vic, la universitat central de Catalunya. Fa anys vaig recalar-hi, convidat pel seu grup (on voldria destacar també els bons oficis del valencià Alexandre Bataller), per parlar de Viatge pel meu país. L’acollida d’aquella gent i aquella universitat van ser realment memorables. Vaig passar-hi uns dies de gran felicitat i encara guarde en algun racó de les meues papil·les gustatives el pa de pessic i la llonganissa vigatana amb què em van honorar i sadollar.\nRecórrer ara el País Valencià de la mà de tot d’autors antics i moderns que han reflectit els seus pobles i els seus paisatges des d’un punt de vista literari és bonic i engrescador alhora. Un treball magnífic, raonablement exhaustiu, que ha aprofitat a bastament els meus dietaris Les hores fecundes o Senyals de fum i l’itinerari totalitzador de Viatge pel meu país.\nM’ha sorprés una cosa que, amb total sinceritat, voldria compartir amb els meus lectors. A diferència dels autors nascuts abans de la Guerra Civil, els escriptors més actuals a penes tracten literàriament res que no siga la seua pròpia comarca o, a tot estirar, el lloc on van de vacances i/o on tenen una segona residència. Martí Domínguez (el nét) sol lamentar-se sovint que els pintors valencians són poc o gens aficionats a plasmar als seus llenços el paisatge del seu país. Doncs ara resulta que passa un poc el mateix amb els escriptors, que tenen poca afició a recórrer la geografia que els hauria de resultar més estimulant…\nJoan Fuster en El País Valenciano –sense dubte el més bonic dels seus llibres– (després autotraduït com a Viatge pel País Valencià a les Obres Completes) i Vicent Andrés Estellés en el ciclopi Mural del País Valencià ens van deixar mirades detallades, detallistes, sincerament interessades en totes les raconades del nostre bell país. Jo mateix he procurat seguir aquesta estela en les obres a què ja he fet referència. Però, què els passa als meus companys de generació i encara als anteriors? Alguns, seguint el tòpic, hauran visitat abans Los Angeles o Xangai que el racó d’Ademús…\nUn país s’ha de recórrer a peu, que és el mètode de locomoció que permet fer-se una idea més exacta de les proporciones i del paisatge. Això jo ja ho vaig fer quan tenia vint anys, que és l’edat més propícia per a aquests menesters. Després ja s’agafa el cotxe – o la bicicleta, o el tren, o l’autobús- i es completa la mirada, com en un joc d’espills concèntrics.\nTant de bo la publicació d’aquesta Geografia Literària centrada en el territori valencià estimule la nostra gent –escriptors i pintors, fotògrafs i acadèmics…– a recórrer un país de mida morigerada i abast totalment amable. Llorenç Soldevila ha vingut des de Vic per incitar-nos-hi. Chapeau per ell i que continue la descoberta geogràfica.\nEscriba el número 804995


Capanne Bilo 2 Grosseto Itàlia - Ofertes d'hotels amb els MILLORS DESCOMPTES EN LÍNIA Atenció al Client\nVeure tots els 183 allotjaments a Grosseto.\nCapanne Bilo 2-, Grosseto Centre, Grosseto, Itàlia, 58100 - Veure al mapaExcel·lent8,1Basada en2comentarisCapanne Bilo 2Veure més fotosPiscinaVeure més fotosPiscinaVeure més fotosVeure més fotosVeure més fotosVeure totes les 47 fotos\nConvenientment situat a Grosseto, Capanne Bilo 2 és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Amb una oferta de serveis hotelers superior i ampla gama d'entreteniment, Capanne Bilo 2 és compromet a que la seva estada sigui el més còmoda possible. L'hotel ofereix habitació familiar per garantir el més gran comfort possible als seus clients. Gaudiu de les comoditats d'alta gama com ara aire condicionat, calefacció, telèfon, aparell de televisió, TV satèl•lit/cable per tal de relaxar-vos després d'un cansat dia. Durant el dia podeu gaudir de l'atmòsfera relaxant de piscina exterior. Capanne Bilo 2 és una elecció inteligents per a viatgers a Grosseto, i ofereix una estada relaxant i sense molèsties.


L’alegria domèstica de viure una nit amb Eduard Carmona | Surtdecasa.cat\nQuan Ovidi Montllor va estrenar a Barcelona el poema 'Coral Romput', l’any 1978 —un sol poema que dura més d’una hora i mitja—, va manifestar el seu temor que el públic es cansés i se n’anés de la sala del Tinell. Però no, no es va moure ni una ànima de la seva cadira, perquè, com va entendre i afirmar després: "Vicent s’ho emporta tot amb la seva harmonia".\nJo, aquella estrena, no la vaig veure. La que he vist és la que n’acaba de fer Eduard Carmona amb la seva banda de músics, fa unes setmanes, a Santanyí, sota l’atenta mirada del retrat de Blai Bonet que penja de la façana del corral de la Casa de Cultura del poble, i, si és ben cert que Estellés i el seu poema se sostenen sols, cal dir que l’art de Carmona a l’escenari és tal que va convertir el recital en un ver espectacle. Algú es va aixecar de la cadira, sí, però només per anar a cercar una copa de vi al taulell que Pau Vadell, organitzador de l’acte, administrava bondadosament.\nCarmona és coneixedor i hereu de la poètica d’Estellés i, a la seva manera, és evident que posseeix l’autoritat escènica i l’esperit teatral d’Ovidi. La reunió d’aquestes qualitats, visibles des de la platea, fan de Carmona el còmplice necessari d’aquest gran text presentat sota una estètica austera i rigorosa, que recorda clarament l’actor d’Alcoi.\nLa poesia del mateix Carmona, no la poca que ha publicat, sinó la molta que ha escrit i que coneixem, té la claredat, la tendresa i la mala llet d’Estellés, la màgia de Prévert i, repeteixo, l’energia oral d’Ovidi. Però, posats a comparar el mestre d’Alcoi amb el deixeble de Deltebre (Carmona és d’aquí), cal dir que, segons jo, els trets fonamentals que els uneixen són uns altres: aquell caràcter indomable i seductor que els fa tan aptes per a l’amor com per a la guerra, i la passió pels carajillos. Dues virtuts definitives i no gens gratuïtes.\nEduard Carmona i els components de Recitals a domicili (Iago, Guillem i Àlex) s’han arriscat a posar en escena el gran poema enciclopèdic d’Estellés i n’han parit una joia de col·lecció. La part musical és formidable. Gairebé dues hores. El llistó que Toti Soler va deixar pels núvols, els nois de Carmona l’han renovat i mantingut. Han creat un decorat sonor molt personal, delicat i ric, per vestir la veu del poeta dels molts colors que necessita mentre transita pel vast catàleg d’alegries, dolors, ràbies i tristeses que Estellés desplega al llarg del poema. Un decorat sonor original que va incloure, també, un simpàtic homenatge als amfitrions i al públic en forma de melodia de cançó de Tomeu Penya infiltrada en les partitures.\nEl resultat, un muntatge d’extraordinari interès poètic, musical, teatral i, m’atreviria a dir, fins i tot, nacional! que desitjo tingui la fortuna de poder-se veure els propers mesos arreu dels Països Catalans i, per què no, dels Països Castellans. Eduard Carmona i Recitals a Domicili han fet mèrits suficients per cridar l’atenció de la crítica especialitzada. Esperem que n’obtinguin també el reconeixement.


Les ensopegades finals també van aparèixer a l'últim ascens a Primera\nLévy Madinda, durant el partit de diumenge a l'Alcoraz, on el Nàstic va caure derrotat 2-0.\nDesprés de catorze partits sense perdre, els de Luis César van patir tres derrotes i dos empats, tot i que tenien més marge\nActualitzada 12/04/2016 a les 00:25\nQue ningú encengui la llum d’alarma. La derrota a Osca no ha de variar ni una engruna el camí traçat pel Gimnàstic de Tarragona, que només té una destinació possible: la Primera Divisió.\nEls tarragonins van jugar malament, molt malament a l’Alcoraz. No els va sortir absolutament res i, en la compareixença posterior al duel, Vicente Moreno, tècnic grana, va assumir les responsabilitats. «Ha estat culpa meva, no he estat capaç de transmetre el missatge adequat als meus jugadors», va manifestar l’entrenador, que es va carregar a l’esquena la derrota. De fet, la imatge de Vicente Moreno dret, palplantat al camp, mentre que jugadors, cos tècnic i tripleta arbitral entraven als vestidors perquès estava pedregant a l’Alcoraz, ho deia absolutament tot.\nSón tres punts perduts, però després de dotze enfrontaments sense conèixer la derrota, una ratxa impressionant per a un equip que acaba d’ascendir de la Segona Divisió B i que, en principi, s’hauria de conformar amb la permanència. Però com que no és així, l’ascens s’ha convertit ara en la meta dels grana. Un ascens com el de la temporada 2005-06, quan, de la mà de Luis César, l’equip va pujar a la màxima categoria.\nHi ha certes similituds amb aquesta campanya, les quals motiven que l’afició grana estigui relativament tranquil·la. També hi va haver una gran ratxa fa deu temporades, però aquesta es va allargar durant catorze partits sense perdre. Va finalitzar quan mancaven nou jornades per al final. La d’enguany s’ha trencat a deu dates per a la conclusió de la Lliga. En la 2005-06, la ratxa també es va trencar fora (3-0 contra el Recreativo de Huelva).\nLa gran diferència, però, era que el Nàstic comptava amb un gran coixí, ja que dels últims nou partits, en va perdre tres i en va empatar dos, xifres que van resultar suficients per poder fer el salt de categoria i trobar-se la següent campanya entre els més grans.\nA l’actualitat, Vicente Moreno sap que perdent tants punts no podria assolir l’ascens directe i que, probablement, tampoc disputaria la promoció d’ascens. Ja va dir el tècnic que els deu últims enfrontaments eren finals, però va remarcar que els cinc darrers partits de la temporada eren els que servien per decidir-ho tot. De moment, el Nàstic sap que està fent les coses bé i que està en disposició de lluitar per l’ascens directe fins el final. De moment, diumenge tocarà rebre el tercer classificat, un Oviedo que està empatat amb els tarragonins, quarts amb 52 punts sumats, a cinc de l’ascens directe.


En Besa és conscient que l’ofici de periodista és un ofici amenaçat, i encara més el periodisme esportiu, massa encaminat a la frivolitat i a la notícia d’impacte sense contrast ni reflexió\nper Jordi Finestres 24 de maig de 2019 11:37\nPeriodisme és mirar de donar respostes acurades a dubtes raonables. Periodisme és compartir coneixements adquirits amb el pas dels anys. Periodisme és respectar les fonts i saber tractar bé la confidència. Periodisme és cercar el to precís i la coherència del relat. Periodisme és lleialtat amb el codi deontològic. Periodisme és exercir la professió sense apriorismes. Periodisme és respecte pels companys. Periodisme és compartir amb els teus la il·lusió de l’aprenentatge diari. Periodisme és exercir amb dignitat la professió tot i les putades de la vida. Periodisme és no confondre mai el rol de periodista. Periodisme és practicar la dignitat que et permet mirar les persones als ulls.\nPer complir tots aquests preceptes d’un decàleg que acabo d’improvisar admiro l’amic periodista Ramon Besa, que el proper 20 de juny serà investit doctor honoris causa de la Universitat de Vic. Quina bona notícia! Segurament el Ramon, home savi, de paraules concretes i clares, transparents i concloents, hagués estat un magnífic pagès al cor del Lluçanès, però afortunadament per tots nosaltres va seguir les passes del periodisme per fer-nos a tots una mica millors. Com ha dit ell mateix en alguna ocasió, “soc periodista per explicar coses que veig i que els altres no veuen”, una afirmació carregada de sinceritat que va molt amb la línia de la visió de la feina d’escriure d’un dels grans del periodisme català, Josep Maria Planes, que definia els periodistes com “una mena de gent que ens dediquem a l'observació del que passa en el món extern i després ho expliquem amb més o menys fidelitat”. En Besa, que ens apropa a la seva fidel visió de la realitat, és ben conscient que l’ofici de periodista és un ofici amenaçat, i encara més si parlem del periodisme esportiu, massa encaminat a l’espectacle, a la frivolitat i a la notícia d’impacte sense contrast, sense reflexió, sense rigor.\nUna preocupació que va molt en la línia d’aquell manifest que firmava Joaquim Maria Puyal l’any 2006 quan afirmava que l’ofici estava amenaçat “pels interessos dels poderosos (que tenen periodistes que, de vegades, deixem que ens facin la feina dels periodistes) quan ens furten la condició de seleccionadors i d'avaladors dels continguts”. Besa ha hagut de lluitar massa vegades contra les intencions dels poderosos, però els ha derrotat una i mil vegades amb cada article. És per això que el trobareu sempre, sempre, més a prop de l’ordinador o de la llibreta i més lluny, molt més lluny, del despatx noble o de la llotja. I és per tot plegat que ens agrada i aprenem del Besa. Gràcies, Ramon! Ens veiem el 20 de juny.


“Thank you for the music” | FET a TARRAGONA\nUpdated: 11 de juliol, 2016\nUn auditori del Camp de Mart ple de gom a gom en el primer espectacles del Festival d’Estiu 2016. Foto: ALEIX COSTA\nFaltaven poc més de trenta minuts i l’aglomeració era considerable. “Està tot ple?” preguntaven a través d’un walkietalkie. Efectivament el Camp de Mart presentava unes graderies plenes no només físicament sinó a nivell emocional. Era d’aquelles nits en les que senties que l’espectador era el més fidel que podien trobar els artistes. Aquell públic que no els fallaria. Els nervis i entusiasme no només estaven a l’escenari sinó també entre les butaques.\nNens en cotxet, àvies amb bastó, mares, pares i amics. ‘El Musical: Grans èxits’ convidava a omplir el meravellós espai teatral, la proposta de musical participatiu atrau els cercles més propers dels prop de dos-cents cantants. És fàcil, multipliques i saps que el ple el tens assegurat, però “ple” no sempre és sinònim d’”èxit”. Aquest dimecres en canvi ho va ser. Èxit d’assistència, èxit musical i èxit absolut de la proposta cultural.\nEls músics surten a afinar els instruments i reben els primers aplaudiments tímids de la nit. Al cap de pocs minuts s’anuncia que el musical és a punt de començar. Els llums afluixen la intensitat sobre el rostre de la gent, augmenten a l’escenari: surt el director, Xavier Torras saluda quatre vegades, una per cada part de l’hemicicle. Es gira, mira els músics i encara entre aplaudiments s’escolten les primeres notes del pentagrama. L’eufòria es converteix en aquells nervis barrejats amb ganes i emoció. S’espera la primera melodia cantada, els protagonistes més esperats encara no s’han deixat veure, ni sentir. De sobte crits i festa comencen a baixar per les escales del teatre. Ara sí, no queda ningú més. Comença l’espectacle.\n‘El Musical: Grans èxits’ omple el Camp de Mart amb un projecte consolidat i bons resultats artístics\nÉs, encara a dia d’avui, increïble la fotografia que et regala el Camp de Mart quan es fa fosc. Unes muralles il•luminades sobre una carpa meravellosament minimalista. La calidesa del públic abraça l’escenari i l’essència de la Tarragona més estiuenca. Cats obre el repertori. Daniel Anglès, director escènic, explica que és un dels musicals més mediàtics de la cartellera. El fet de repassar, durant vint minutets, les cançons més importants de cada obra triada provoca un dinamisme que encaixa molt bé amb un art escenogràfic nul. És a dir, a l’escenari no hi ha decorats però el plantejament musical equilibra el ritme de l’espectacle.\nQuasi dues hores de concert i la gent no en va tenir prou. A nivell musical el cor va saber conjugar les quatre veus de manera excepcional al costat d’uns solistes d’or. Nina, Talía del Val, Carlos Solano i Joan Vázquez van donar la potència, precisió i accent magistral per arrodonir una nit que va acabar, després de les quatre llàgrimes amb el medley de Les Misérables, amb un Camp de Mart dempeus. ABBA va vestir la graderia de festa, que alhora va servir d’homenatge a un projecte brutalment consolidat i amb uns resultats artístics molt bons.\nL’aplaudiment final acompanyava uns focus que, poc a poc, il•luminaven les cares d’un amfiteatre sincerament agraït. Els cantants van baixar de l’escenari per pujar les escales del teatre i marxar entre el públic. Abraçades, salts i petons. El sentiment i sensacions després de dos mesos d’assaigs, i de dues hores de concert, van ser compartides entre cors, solistes, músics i espectadors: “Thank you for the music”.


La Taula del Tercer Sector es reuneix amb el President de la Generalitat\nLa Taula del Tercer Sector trasllada al president de la Generalitat que el rescat social no pot esperar més\nLa Taula del Tercer Sector Social de Catalunya -que agrupa i representa més de 3.000 entitats socials catalanes que treballen en la defensa dels drets socials i lluiten contra la pobresa, l’exclusió i les desigualtats- es va reunir a finals del mes de juliol amb el president de la Generalitat de Catalunya, Pere Aragonès, per abordar quines polítiques socials són imprescindibles per fer front als estralls de la crisi socioeconòmica derivada de la Covid-19.\nLa Taula del Tercer Sector va traslladar al president de la Generalitat que el rescat social no pot esperar més i que s’ha de desenvolupar de manera urgent perquè la situació és d’extrema gravetat social, com confirmen les noves dades sobre la pobresa a Catalunya que són les pitjors dels últims 10 anys (la taxa de risc de pobresa o exclusió social ha crescut i és del 26%, 1 de cada 4 catalans i catalanes) i que fan una fotografia de just a les portes de l’esclat de la pandèmia. A la trobada, es va demanar al president Aragonès que es concretés en quin punt es troba aquest pla, les mesures i accions que s’inclouran per pal·liar els efectes de la pandèmia, de quin pressupost i calendari es disposarà i si es comptarà amb la participació del tercer sector per al disseny de la sortida a la crisi provocada pel coronavirus, com reivindiquen les entitats socials.\nLa Taula recorda que el pla de rescat social de 700 milions d’euros, recollit al discurs d’investidura i a la presa de possessió del mes de maig, és una de les principals prioritats que s’ha marcat el Govern en els primers 100 dies de mandat, als quals ens estem acostant. Per a les entitats socials, el pla de rescat social ha de garantir tres drets bàsics per a una vida digna (treball decent, habitatge digne i assequible i garantia d’ingressos mínims) i ha de comptar amb els recursos necessaris, augmentant clarament el finançament d’aquestes polítiques públiques en els pròxims pressupostos 2022. A l’hora de concretar el rescat, la Taula defensa que és urgent que el Govern es coordini amb l’executiu espanyol per assegurar un bon encaix entre la renda garantida de ciutadania i l’ingrés mínim vital; que s’apliqui immediatament el pla de xoc per fomentar l’ocupació en els col·lectius en situació vulnerable que són els que tenen més dificultats per trobar feina i que s’incrementi el parc públic d’habitatges per assegurar l’accés a una habitatge digne i assequible com a mesura fonamental per garantir els mínims vitals i d’autonomia personal.\nLa Taula del Tercer Sector també va demanar al president Pere Aragonès que hi hagi un reconeixement a la feina de servei públic i a la contribució essencial de les entitats del tercer sector per aturar el cop de la crisi i per donar una resposta ràpida a les necessitats socials sorgides a la pandèmia. Durant el 2020, el tercer sector ha acompanyat i ha ofert suports a més de 800 mil persones per a la cobertura de necessitats bàsiques, triplicant les ajudes a l’alimentació i duplicant les d’habitatge. Per aquesta raó, la Taula va recordar-li el compromís que ha adquirit el Govern d’aprovar la Llei del Tercer Sector Social durant aquesta legislatura per garantir el seu reconeixement com a agent provisor de servei públic, potenciar la seva representativitat institucional i assegurar-ne l’estabilitat econòmica i financera.\nAltres demandes que s’han traslladat al cap de l’executiu català són que el Govern es faci seu i concreti les mesures recollides a l’Acord per una Catalunya Social, signat fa un any i que recull una vuitantena de propostes per reforçar el sistema de serveis i protecció social perquè aquest esdevingui un pilar fort de l’Estat del Benestar al costat de la salut i l’educació; també que el tercer sector social tingui accés als fons europeus Next Generation per donar una millor resposta social a la pandèmia i que s’apliquin millores en el seu finançament tenint en compte l’augment de les necessitats socials agreujades per la Covid-19.\nInformació extreta de la Nota de Premsa de la Taula del Tercer Sector.\nTags generalitatpere aragonèstercer sector\nEl Dia de Superació de la Terra\nDincat es reuneix amb la consellera Cervera per traslladar les demandes del sector de la discapacitat intel·lectual


Funcions dels/les tutors/es del Batxillerat « iTutoria Blog\n« L’acció tutorial al Batxillerat\nActivitat 1.- La targeta de visita »\nFuncions dels/les tutors/es del Batxillerat\nPosted by tutora1 a 28 Novembre 2009\nA l’IES Mediterrània les funcions del/la tutor/a es concreten de la següent manera:\nSeguiment del procés d’aprenentatge del grup en coordinació amb els membres de l’Equip Docent del nivell.\nAssessorament a l’alumne/a en l’elecció del currículum optatiu i de modalitat; cal vetllar perquè sigui l’elecció coherent i doni resposta als seus interessos i necessitats actuals i en relació al seu futur acadèmic i laboral\nOrganització i participació en activitats de tutoria, diades del centre o Treballs de Recerca a Batxillerat.\nSeguiment individual de l’alumnat, oferint-li suport per a aconseguir millora en el seu autoconeixement i orientació acadèmica.\nDinamització de les relacions entre l’alumnat.\nPotenciació dels valors de la convivència, solidaritat i responsabilitat cívica.\nRealització d’activitats d’Educació per a la Salut i prevenció de comportaments de risc: Prevenció de transtorns d’alimentació, prevenció de drogodependències, educació sexual i afectiva.\nCanalització de la relació família-centre. Cal mantenir degudament informada a la família de l’evolució del seu fill/lla i en tot cas és imprescindible realitzar almenys una reunió amb cada família.\nOrientació acadèmica i professional al Batxillerat, amb el suport del departament de Psicopedagogia.\nSeguiment de les incidències relatives a l’assistència i al comportament de l’alumne/a.\nMantenir al dia l’expedient/arxiu individual amb fotocòpia dels butlletins d’avaluacions, recull dels acords presos en les entrevistes amb les famílies i qualsevol document o informació necessària per al seguiment de l’alumne/a.\nLa tutora o el tutor disposa d’una hora setmanal amb el grup d’alumnes i d’una hora per a atendre famílies i per a resoldre qüestions burocràtiques (justificacions, permisos, etc.).\nPer tal de donar suport i fer més efectiva la tasca del/la tutor/a, aquest/a compta amb el suport de l’Equip Docent i de manera molt especial amb la col·laboració del Dep. de Psicopedagogia del centre, amb els/les professionals de l’EAP i de l’Educador social.\nAquest curs continua existint la figura del Cotutor/a per al Batxillerat, amb l’objectiu d’atendre aquells alumnes que amb orientació personal i/o suport poden millorar el seu rendiment acadèmic. A l’inici de curs es nomenaran els cotutors i l’equip docent de cada nivell decidirà quins alumnes són els més necessitats d’aquest tipus de seguiment. Periòdicament es faran reunions de seguiment per anar reorientant la intervenció, si cal.\nRecordem també que al llarg del curs els delegats/des i altres representants d’alumnes rebran formació per a exercir un lideratge positiu i assolir recursos per poder dinamitzar activitats diverses. Aquestes activitats es faran en horari extraescolar i estaran al càrrec de la professora Cristina Montañés, que també intervindrà en algunes sessions de tutoria de Batxillerat.\nThis entry was posted on 28 Novembre 2009 a 08:33\tand is filed under Tutories de Batxillerat. You can follow any responses to this entry through the RSS 2.0 feed. Responses are currently closed, but you can trackback from your own site.


He omplert la banyera d'aigua freda.: Bricomania?\nL’altre dia xerrava amb un amic. S’ha canviat de pis i em comentava que s’havia passat tot el cap de setmana fent bricolatge per casa. I jo em vaig preguntar: pot haver-hi quelcom pitjor que això? Per què aquest patiment? Per què aquest calvari? Per què aquesta tortura? Que si hi ha gent que s’hi dedica professionalment i té títols homologats (encara que siguin del CCC), serà per alguna cosa! I llavors vaig preguntar-li que què tal, que com li havia anat... Em va dir que no ho havia fet del tot malament i que a mesura que avançava les hores s’hi trobava millor.\nPerò no, companys, jo sé que mentia. Ho sé del cert! Per què és impossible gaudir fent bricolatge a casa. A mi no m’enganyen. Per molt que aparegui aquell basc amb barba per la televisió amb un somriure d’orella a orella exhibint davant tota la concurrència què divertit que és muntar una piscina, què distret que pots estar instal·lant una zona de rec en un jardí, o què fantàstic que pot resultar folrar de tela asfàltica anti-goteres el terrat de casa teva. Sempre, evidentment, coses que poden fer tots els mortals del món, perquè evidentment, tots tenim jardí, piscina o casa unifamiliar.\nNo us el cregueu, de veritat. Feu-me cas a mi, que d’això en se un munt. Penseu que penjar un quadre a la paret és més difícil del que sembla i comporta tot un seguit de riscos per la salut amb els que s’ha d’anar molt en compte. Per exemple: el quadre, per molt nivell que utilitzis, mai quedarà recte, és impossible. A més a més, quan fas el forat amb la màquina de perforar, sempre queda més ample que el tac. Gran nyap! Però aquí no acaba la cosa, perquè llavors, el nyap es converteix en nyap al quadrat quan s’ha de posar un escuradents perquè aguanti el que seria el tac que va a dintre del forat. I després la bonica tasca de passar l’escombra per recollir aquella mena de polsim que ha embrutat el terra! Ah!! Què pot haver-hi més maco que això, que passar-se una tarda de diumenge penjant coses a les parets de casa: cortines, quadres, lleixes, ...\nPerquè si això no us sembla fàcil, ja no parlem muntar el sifó de l’aigüera, enrajolar un terra, canviar un endoll (oh, impossible fer-ho!)... i un llarg etcètera de coses que a mi ja em provoquen taquicàrdies només de pensar-hi.\nL’única cosa que pot resultar “fàcil” (fixar-se que he posat fàcil entre cometes) en aquest apassionant món, és muntar un moble comprat a l’IKEA. Té les seves instruccions, et ve amb els claus i les eines corresponents, ... Ah! Sempre i quan ho facis sol, perquè si ho fas en parella, la discussió i les baralles estan assegurades!\nAl que anava, que a mi em fa molta ràbia sentir al Kristian Pielhoff dir amb aquella facilitat i aquell somriure als llavis paraules com “tirafondos”, “lija del seis” o “cola de carpintero” (paraules que mai podré aprendrem ni reproduir-les a cap lloc), veure com sosté amb les seves mans una “moladora/fresadora”, un tornavís elèctric o qualsevol tonteria que funciona amb electricitat, ...\nEn conclusió, companys, que si a mi em donessin a escollir, el meu programa predilecte no seria “Bricomania”, no, seria “Mania al brico”. I no us dic jo a on ni d’on penjaria aquest personatge televisiu...\nPublicat per Jordi a les 17:44\nSóc de les teues. Totalment d'acord!\n30 d’abril de 2010, a les 20:38\nMontar els mobles d'Ikea és una cosa extremadament divertida, segons el meu entendre. I mira que jo en aquestes coses no sóc pas un manetes, que en dirien. Però disfruto, ves per on.\nJo tampoc me'l crec el teu amic, segur que va desistir i va cridar un professional per a què acabés la feina.\n30 d’abril de 2010, a les 21:52\nJajajajajaja t'has deixat la "cinta de carrocero"... Algú sap què és la "cinta de carrocero"? :-))\nAi, Jordi, m'has fet morir de riure amb aquest post!! ;-))\nJo tinc un germà que és molt bo fent bricolage i ho fa... ha muntat tota la instal•lació elèctrica de casa seva... posa terres, rajoles, el que vulguis... hi ho fa MOLT bé... Ara bé, ho fa perquè no li queda més remei, per estalviar-se uns calers, però agradar-li, el que es diu agradar-liiiii jajaja que no, que no :-DD\nI si ell que en sap (perquè té molta, molta traça) no ho troba divertit i entretingut, imagina la resta de pobres mortals!! :-DD\nMagnífic post!! ;-))\n1 de maig de 2010, a les 0:05\nPero aixo es per enginiers. Jo a la meva ex l'hi deia demqana presupost i ja treballare algunes hores mes pero eeste no fot brot dins aquest tema. L'unic que vaig apendre al final es a penjar quadres.I d'aquella manera saps?\n1 de maig de 2010, a les 4:15\nbricomania es un enganya bobos doncs t'ho pinten tot molt fàcil, però haig de reconeixer que hi ha gent per tot.\nA casa m'ho faig tot jo, tant per peles com perquè m'agrada, ara també t'ho dic, entre fotre dos claus....l'últim el de la paret\n1 de maig de 2010, a les 7:34\nLa veritat és que em considero totalment inútil pel que fa a qualsevol feina de manteniment o millora de la casa. És que ni m'hi he esforçat mai, ni crec que ho faci. Encara que s'hagi de pagar, que m'ho faci un altre que en sàpiga. Si no, faré una destrossa tal que segur que encara hauré de pagar més. He mirat de penjar alguna cosa a la paret i això ja em diu que millor no provi de fer res més...\n1 de maig de 2010, a les 11:46\nLa meva mare gaudeix fent bricolatge, així que sí que és possible. Però cal ser una mica "manetes".\nEl programa de la tele no l'he vist mai, però n'he sentit a parlar sovint i tinc curiositat per veure'l algun dia.\n2 de maig de 2010, a les 0:44\nkweilan: sí, sí! Ja en som dos!\nJordi: Perquè segur que ho fas sol! A la que ho fas amb algú, discusió al canto, ja t'ho dic!\nAssumpta: sí, sí, un clàssic també! La cinta de carrocero... no sé, deu ser per carosses... ;-)\nLlavors el teu germà és massoquistaaaa!! M'has de passar el seu telèfon!\nddriver: ja en som dos! I resa perquè els quadres no et quedin torts!\ngarbi24: hahahaha jo també, jo també!! Si vols podem impulsar una garbi24mania!!\nXeXu: Per això estan els professionals, no? Estic veient que el tema de penjar quadres és un bon indicador per saber si ets un manetes o no...\nAlbert: la teva mare no és una manetes, és una santa!! Ja li pots dir de part meva!\nMira'l, quedaràs esmaperdut i bocabadat!\n3 de maig de 2010, a les 8:39\n26 de juliol de 2018, a les 0:26


D’advocat de la banca a alcalde del PP - Mèdia.cat - Observatori Crític dels Mitjans D’advocat de la banca a alcalde del PP - Mèdia.cat - Observatori Crític dels Mitjans\nD’advocat de la banca a alcalde del PP L’actual batle de Palma, Mateu Isern, ha assessorat el Banc de Crèdit Balear en matèria d’embargaments i d’execucions hipotecàries\nMateu Isern va aparèixer del no-res. Mai no havia estat a la primera línia del PP, tot i que feia 20 anys que militava al partit. La primera vegada que Mariano Rajoy parlà d’ell, en la campanya electoral de les municipals de 2011, va dir que “una ciutat [referint-se a Palma] de la qual tots els espanyols ens sentim orgullosos mereix un alcalde de la planta de Mateu”. Advocat de professió, Isern va guanyar per majoria absoluta les eleccions de 2011. Una de les mesures més polèmiques del seu mandat ha estat haver declarat Palma “ciutat lliure de desnonaments”, al maig de 2013. La Plataforma d’Afectats per la Hipoteca (PAH) ha denunciat que es tracta d’una mesura de cara a la galeria i que a Palma se segueix desnonant. Es dóna el cas que, durant la seva etapa com a assessor jurídic del Banc de Crèdit Balear, Isern va assessorar l’entitat en matèria d’embargaments i d’execu-cions hipotecàries.\nMariano Rajoy va definir Mateu Isern com “un home proper”. Talment així parla d’ell un excompany de feina del Banc de Crèdit Balear, Montserrate Nadal, afiliat a la CGT. “El conec des que va entrar a treballar. Era un home molt proper a la gent. Jo una vegada vaig tenir un problema amb la direcció del banc i em va ajudar”, recorda.\nQuan es va presentar als mitjans, el desconegut aspirant a l’alcaldia de Palma va dir d’ell mateix que era “catòlic i liberal com la copa d’un pi”. Una de les primeres decisions que va prendre com a batle va ser recuperar el Crist que la socialista Aina Calvo havia tret del despatx del consistori. La religió ha estat molt present en la seva vida. La mare del polític del PP és la presidenta del Patronat de Confraries de Sineu i la seva família, els Isern-Estela, són propietaris d’imatges de diferents passos de la processó de la Setmana Santa.\nEl banc pel qual va fer feina durant 20 anys també té un fort vincle amb l’Església. Es Crèdit Balear, com se’l coneix a les Illes, era filial del Banc Popular fins que el 2008 va ser absorbit per la matriu. Lluís Valls-Taberner, president del Banc Popular del 1972 al 2004, era membre numerari de l’Opus Dei, com consta en la seva biografia oficial.\nDurant les més de dues dècades que isern va treballar a es crèdit balear va assessorar el banc en matèria d’execucions hipotecàries\nTreballador del Banc de Crèdit Balear\nHi ha poques dades sobre el passat d’Isern al Banc de Crèdit Balear. La web de l’Ajuntament assenyala que l’any 1984 —amb 25 anys— va començar a fer feina als serveis jurídics de l’entitat. Deu anys després el varen fer cap d’aquest departament. Però la biografia oficial no dóna detalls sobre el final de la seva relació laboral, que segons va publicar l’edició de Balears del diari El Mundo, va finalitzar l’any 2005. A Palma, el Banc de Crèdit Popular no disposa de servei de premsa. A Madrid, des del l’àrea de comunicació declinen facilitar cap informació sobre Mateu Isern.\nDurant les més de dues dècades que va treballar al banc, Isern, que sent alcalde ha declarat Palma ciutat lliure de desnonaments, va assessorar l’entitat en matèria d’execucions hipotecàries. L’Anuari Mèdia.cat ha accedit a dues sentències en què l’actual alcalde de Palma representava el Crèdit Balear en processos judicials per embargaments. L’any 1997, un jutjat de Palma decretava l’embargament d’Albert M. B. per valor de 410.000 pessetes. L’any 2000, un jutge de Manacor decretava l’embargament de tots els béns de Rogelio S. G. i María Jesús P. I., per fer front al pagament d’un milió de pessetes. Com que Rogelio havia mort, el dictamen judicial va establir que el deute es traslladaria als seus hereus. En les dues sentències Isern consta com a representant del banc.\nEl seu excompany de feina, Montserrate Nadal, explica que la feina d’Isern en aquests casos va ser “molt puntual”. L’actual batle de Palma treballà a l’entitat durant els anys de la bombolla immobiliària i encara no havia arribat l’allau de desnonaments que es varen produir a partir del 2008. D’altra banda, Nadal assenyala que l’especialista hipotecari al banc era Antonio Moyà. Isern es dedicava sobretot als embargaments: “Mateu anava als jutjats per embargar gent, però ell era un empleat. Feia el que li deia el banc”.\nDiferents fonts de l’advocacia remarquen que el que es defensa als jutjats no ha de coincidir pas amb la ideologia de l’advocat. Però també hi ha qui tria fer com Carlos Hernández, advocat i col·laborador de la PAH Mallorca: “Personalment no puc defensar algú si no estic absolutament convençut de la seva innocència. Així que no tinc problemes morals, perquè sempre estic en la banda dels bons. Però això depèn de cadascú”.\nMateU Isern va prosperar en el negoci immobiliAri amb empreses com sineu inversiones, med palm investments o projectes immobiliaris mundinovi\nNegocis immobiliaris i hipoteques\nEl curt relat biogràfic oficial de l’Ajuntament palmesà sobre el passat d’Isern també menciona que el 1992 va obrir el seu propi despatx, enfocant la seva activitat a la seva especialitat: el dret bancari. Aquell any, però, el que posa en marxa Isern és l’empresa Sineu Inversiones SL, dedicada a l’activitat immobiliària i a la construcció, amb una trajectòria econòmica més que solvent. Segons el registre mercantil, el 2013 tenia un capital social de 3,2 milions d’euros.\nTres anys després, l’any 1995, Mateu Isern va posar en marxa Med Palm Investments, una empresa de compravenda i lloguer de béns immobles. Cal assenyalar que la família d’Isern, tal i com va publicar El Mundo, té, entre altres propietats, l’emblemàtic edifici del bar Cristal, a la plaça d’Espanya. Aquest negoci l’any 2013 tenia un actiu de 2,2 milions d’euros i un capital social de 369.000 euros, segons el registre mercantil. Med Palm Investments s’ubica en una de les zones més cares de tot Palma: el carrer de Sant Jaume, concretament al número 7, 3C.\nL’any 2005, quan va finalitzar el contracte amb el banc, Isern va posar en marxa Projectes Immobiliaris Mundinovi, localitzat amb la mateixa adreça postal que Med Palm Investments. Segons consta al Registre Mercantil, Mundinovi tenia l’any 2013 un actiu de 869.000 euros. Un any després neix IB Arrendamientos 2006, una empresa amb la qual Sineu Inversiones SL participa amb el 100% de les seves accions. Isern va ser apoderat, i la seva dona, María José Barceló Obrador, és la qui actualment la gestiona com a administradora única.\nEn aquesta mateixa adreça obrirà a finals de 2009 el bufet d’advocats Isern Estela Abogados, que es dedica, entre altres coses, “al recobrament de crèdits impagats”. “Així va començar a treballar amb el tema de les hipoteques com a advocat extern”, assenyala el seu excompany de feina Montserrate Nadal. Isern Estela va incorporar a la seva cartera de clients Es Crèdit Balear, entitat de la qual el mateix Isern va ser apoderat fins al gener del 2009, justament l’any que inicia la seva trajectòria el despatx que du els seus llinatges.\nEn ser nomenat candidat, l’actual batlle de palma va traspassar els poders de les seves empreses a la seva dona, maría josé barceló\nTraspàs de les empreses en ser nomenat candidat\nDos mesos abans de les eleccions municipals de les Balears, el març de març de 2011, Isern va cessar com a administrador de Med Palm Investments, Sineu Inversions, IB Arrendamientos 2006, Projectes Immobiliaris Mundinovi i Isern Estela Abogados. Al capdavant del bufet hi posa Sonia Bernal Ríos com a administradora. Sis mesos després, Bernal passa a ocupar el càrrec d’apoderada, segons consta al Registre Mercantil, i és nomenat administrador únic Juan José Feliu Gutiérrez. Aquest advocat regenta un bufet al carrer del Convent de Sant Francesc, 6, la mateixa adreça que la de Sineu Inversions SL, que és la primera societat immobiliària que va crear Isern el 1992.\nJuan José Feliu Gutiérrez és un advocat especialitzat en dret hipotecari. També defensa als jutjats els interessos del Banc Popular, tal com consta en una sentència de l’abril de 2013, en la qual l’Audiència de Palma dóna la raó a quatre hipotecats perquè el contracte que van subscriure amb el banc tenia una “clàusula abusiva”. Un dictamen que actualment és més o menys freqüent, però no ho era tant el 2007. Aquell any, l’Audiència Provincial utilitzà el mateix concepte amb al Banc de Crèdit Balear, defensat llavors per Mateu Isern, qualificant d’“abusius” els interessos de demora del 29% que demanaven, l’advocat i el banc, als qui no podien assumir la quota.\nL’Anuari Mèdia.cat s’ha posat en contacte telefònicament amb Sineu Inversions per indagar sobre la relació de Mateu Isern amb l’empresa i la resta de societats de les quals ha estat administrador. La persona que va atendre la trucada d’aquesta periodista, que no va voler identificar-se, va respondre que no donaria “cap tipus d’informació” sobre el tema.\nPalma lliure de desnonaments?\nEl ple de Palma va declarar la ciutat lliure de desnonaments el 30 de maig de 2013. La regidora de Benestar Social, Aina Ferriol, explicà que es va votar en consens perquè “era el moment de fer un gest davant de la societat”. Durant el mateix plenari, la PAH Mallorca va posar damunt la taula “els casos de 17 famílies que estaven a punt de ser desnonades”, recorda Àngela Pons, portaveu de la Plataforma d’Afectats per la Hipoteca. Pons afirma que, pocs minuts després, als passadissos, el batle de Palma li comentava que es tractava d’“un acte simbòlic”. “Jo li vaig respondre: «Si és així, per què ho has fet?»”, afirma Pons.\nAl desembre d’aquell any, una persona que anava a ser desnonada es va intentar suïcidar i la PAH denunciava que “continuaven els desnonaments i les execucions” i que les mesures que havia posat l’Ajuntament eren “ineficaces i insuficients”. No hi ha xifres per municipis; però, si tenim en compte que a Palma hi viu el 40% de la població de les Illes, d’acord amb les dades del Poder Judicial i de l’Institut Nacional d’Estadística, des de l’aprovació de la declaració s’haurien dut a terme més de 1.500 execucions hipotecàries i més de 600 desnonaments.\nla pah denuncia que la declaració de palma com a “ciutat lliure de desnonaments” no ha tingut cap efecte real\nL’oposició també ha criticat la inacció de l’equip de govern per donar solucions a aquesta problemàtica. Antoni Noguera, regidor de la formació econacionalista MÉS, afirma que “l’única sortida que està donant l’Ajuntament és fer-los anar al Servei d’Acollida Municipal, és a dir, als ja col·lapsats albergs municipals, o derivar-los a hostals, amb la despesa municipal que això suposa”. Noguera calcula que aquesta gestió ha costat 133.000 euros a les arques públiques. Des de MÉS s’ha proposat multar els bancs que mantinguin tancats i desocupats els pisos que tenen en propietat, per tal de reactivar el mercat i lluitar contra l’especulació immobiliària. “Però el PP ha demostrat reiteradament que es posiciona al costat dels bancs, en comptes de les persones”, afirma el regidor. A la vegada, MÉS ha proposat declarar el Banc Mare Nostrum (BMN), Sa Nostra i el Banc Popular com a “entitats non grates” a Palma pel fet de ser “les més agressives” en els processos de desnonament. Segons l’advocat Carlos Hernández, el 2014, “el Banc Popular ha estat capaç d’iniciar una execució hipotecària per un deute de només 208 euros”, explica més enllà de la indignació.\nAl juny de l’any passat, Isern havia afirmat que, gràcies a la seva gestió, hi havia bancs que ja no desnonaven. La reacció de la PAH no es va fer esperar: una vintena d’afectats per la hipoteca, amb ordres d’execucions hipotecàries a la mà, es varen presentar a l’Ajuntament. “Només en un dia poden arribar a la Plataforma fins a cinc casos de desnonaments per hipoteca”, assegurà la portaveu, que afirma amb rotunditat: “Isern menteix i nosaltres ho demostrem”.\nL’Anuari Mèdia.cat s’ha posat en contacte de forma reiterada amb l’equip de comunicació de l’Ajuntament de Palma, que no ha accedit a concedir una entrevista amb Mateu Isern.\nHa realitzat el postgrau en Vídeoperiodisme a la Universitat Pompeu Fabra, on també es va formar com a documentalista. Ha fet la tesina doctoral sobre el tancament de RTV de Mallorca, ens públic on va treballar. Abans feia feina a Onda Cero Balears. Especialitzada en periodisme de denúncia social al diari Ara Balears. Ha publicat a EqualTimes i a l’Ara. En procés de creació del documental SOS3 sobre la problemàtica de l’accés a l’habitatge.\nEl pastís publicitari de La Vanguardia


La Federació Internacional de Piragüisme confia el seu Pla Estratègic de Sostenibilitat a BMS Consultoria Estratègica by BOMOSA - Sitio Web Bomosa\nLa Federació Internacional de Piragüisme confia el seu Pla Estratègic de Sostenibilitat a BMS Consultoria Estratègica by BOMOSA\nLa Federació Internacional de Piragüisme (ICF, per les seves sigles en anglès) i BMS Consultoria Estratègica by BOMOSA han signat aquesta setmana a Lausana (Suïssa) el conveni a través del qual la consultora d’RSC de l’Univers BOMOSA es converteix en el principal assessor en matèria de sostenibilitat mediambiental, donant suport tant a la Federació Internacional com també a les Federacions Continentals i Nacionals en les seves respectives estratègies i accions en aquest àmbit.\nEn el marc dels compromisos signats prèviament amb Nacions Unides, la ICF pretén avançar de forma transversal en els reptes mediambientals i de sostenibilitat, especialment els relacionats amb els compromisos temporals de càlcul, reducció i compensació de la seva petjada de carboni. Per complir amb aquests objectius, la Federació Internacional confia en BMS Consultoria Estratègica by BOMOSA per a que elabori el seu Pla Estratègic de Sostenibilitat que serveixi d’impuls, alhora, per a que les Federacions Continentals i Nacionals abordin la qüestió mediambiental. A partir d’aquest pla, la consultora d’RSC s’encarregarà també de desenvolupar les accions que se’n derivin per així difondre a l’organització eines d’educació, pedagogia i comunicació en tots els aspectes relacionats amb la sostenibilitat.\nA més a més, BMS Consultoria Estratègica by BOMOSA elaborarà un programa pilot durant aquest 2022 per millorar els criteris de sostenibilitat de les competicions organitzades que servirà de base per poder després actualitzar i perfeccionar les eines de sostenibilitat a tots els esdeveniments esportius, tant els que siguin organitzats per la pròpia ICF com per la resta de Federacions Continentals i Nacionals de Piragüisme.\n“El món s’enfronta a un repte enorme i urgent, i són les grans entitats les que s’estan esforçant en donar passos importants en el seu compromís amb la sostenibilitat i el respecte pel medi ambient. La Federació Internacional de Piragüisme assumeix el repte global d’arribar a una petjada de carboni neutre d’emissions, i nosaltres estem orgullosos de poder ajudar-los a aconseguir el seu objectiu amb el que millor sabem fer”, ha explicat Albert Batalla, director de BMS Consultoria Estratègica després de la signatura del conveni amb el president la Federació Internacional de Piragüisme, Thomas Konietzko. “Des de la ICF estem totalment aliniats amb els Objectius de Desenvolupament Sostenible 2030 de Nacions Unides així com amb la vocació del Comité Internacional Olímpic de convertir la sostenibilitat ambiental en una prioritat per al món de l’esport”, ha conclòs Konietzo.\nA l’acte de signatura també hi han estat presents, José Gismero, cap de projectes de BMS Consultoria Estratègica, així com Lluís Rabaneda i Cecilia Farias, vicepresident de la Federació Internacional de Piragüisme.


Així funcionarà la Zona de Baixes Emissions al territori metropolità\nLa ZBE entrarà en vigor de manera permanent a partir de l'1 de gener del 2020, tots els dies feiners, de 7.00 a 20.00 hores\nLes sancions als vehicles que no disposin d'etiqueta ambiental oscil·laran entre els 200 i els 1.800 euros\nBarcelona - Divendres, 20/09/2019 | Actualitzada 25/09/2019 - 13:22\nPer millorar la salut mediambiental i reduir les emissions dels contaminants dels vehicles de motor en un 30%, l’1 de gener del 2020 entrarà en vigor la Zona de Baixes Emissions (ZBE) permanent tots els dies feiners, de 7.00 a 20.00 hores.\nEn el cas de Barcelona, una ordenança municipal regularà la restricció de la circulació i les sancions als vehicles sense etiqueta ambiental de la Direcció General de Trànsit (DGT).\nEs calcula que en els pròxims quatre anys la mesura afectarà uns 125.000 vehicles.\nCoincidint amb la Declaració de l’Emergència Climàtica a la ciutat, l’1 de gener del 2020 es posarà en marxa la zona de baixes emissions permanent, amb l’objectiu de reduir els contaminants, NO2 i PM10, i millorar la qualitat de l’aire de Barcelona.\nSegons l’informe de l’Agència de Salut Pública de Barcelona, el 2018 la contaminació de l’aire va provocar 351 morts prematures. Els vehicles motoritzats generen el contaminant principal de la ciutat, el diòxid de nitrogen (NO2), al qual està exposat habitualment el 48% de la població de la ciutat en uns valors superiors als recomanats per l’Organització Mundial de la Salut (OMS) .\nPer fer-ho possible, l’Ajuntament de Barcelona, els municipis de l’Hospitalet, Cornellà, Esplugues de Llobregat i Sant Adrià de Besòs, i els organismes de l’Àrea Metropolitana de Barcelona i la Generalitat de Catalunya han dut a terme accions conjuntes de senyalització i d’informació a la ciutadania sobre la zona de baixes emissions.\nTots els vehicles de les categories L, M i N –motos, turismes, furgonetes, autobusos, autocars i camions– que vulguin circular per la zona de baixes emissions hauran de tenir el distintiu ambiental de la DGT que certifica que el vehicle és apte per circular.\nSegons informa l’Ajuntament, si no us ha arribat el distintiu ambiental de la DGT, comproveu si el vostre vehicle és apte i informeu-vos sobre com aconseguir l’etiqueta a la web municipal de Qualitat de l’Aire.\nL’ordenança contemplarà la concessió de moratòries temporals, d’un any de durada, perquè els vehicles professionals i de mercaderies s’adaptin als requeriments de l’ordenança.\nDesprés d’un procés obert amb més de 230 participants per elaborar l’ordenança, a l’octubre es presentarà la normativa a la Comissió d’Ecologia, Urbanisme i Mobilitat, i al novembre s’obrirà un període d’exposició pública que acabarà amb la votació de l’ordenança en el ple municipal del desembre.\nEl nou edifici del SAIER millora l'atenció a les famílies sol·licitadores d'asil\nAssistència jurídica gratuïta per a tota la ciutadania de Barcelona\nTemes: Zona de baixes emissions de Barcelona Crisi Climàtica Canvi climàtic


Aka's Blog: Tres pelis\nRegurgitat per Aka a les 10:38 5/3/07\nUna recomanació fora de cartellera, una en cartellera que té bona pinta i un altre de próxima estrena que deu ni dó!\nLa recomanació: "The Three Burials of Melquiades Estrada" Western crepuscular ambientat en els nostres dies, homes fora de temps, frontera, violéncia i llibertat. Està clar que el Tommy Lee Jones a vist unes quantes vegades les pelis del mestre Peckinpah.\nUna en Cartellera: "The Host" Peli terrorífica i cómica amb monstre inclós, està rebent bones crítiques i m'ha despertat l'interés, GRRRRRR!!!!!!!!!!\nPróxima Estrena: "300" Com un grapat d' Espartans lluiten a mort amb tot l'imperi Persa, pel·lícula basada en el cómic de mateix nom del autor Frank Miller i reproduïda vinyeta a vinyeta a la pantalla, herois, lluita, i sang....molta sang!\nDoncs mira per on, a mi tambe m'ha cridat l'atencio la de: La Hostia, the Host, jejeje. He vist el trailer i m'ha fet gracia, tot i que no se jo com acabara de sortir la peli.\nI la que si que tinc clarissim que vull veure es la de 300. Vaig veure el trailer quan vaig anar a veure la de Diamante de Sangre i em va semblar molt bo. La imatge impressionant i la tematica es de les meves, jejeje...\nA veure que tal surten ;)\n5 de març de 2007 a les 14:11


Piano-tastets: En memòria de Bebo Valdés\nBebo Valdés ha mort avui als 94 anys a Suècia on feia 50 anys que vivia exiliat i en feia 4 que s'havia acomiadat dels escenaris.\nPoc abans però havia protagonitzat diversos documentals i tingut un dels moments àlgids de la seva llarga carrera: el disc amb Diego "el Cigala" titulat "Lágrimas negras".\nEren les mans prodigioses de Bebo Valdés, les mans que van facilitar que el jazz llatí agafés una volada insospitada arreu del món. També eren les mans que li van permetre guanyar diversos Grammy i esgotar les entrades als seus concerts.\nPerò abans que arribés l'èxit mundial Valdés en va viure de tots colors. A la seva Cuba natal va iniciar la carrera als anys 40 i l'arribada de la TV a la illa li va donar una popularitat important.\nDesprés el triomf de la revolució cubana el 1959 el va portar a l'exili a Suècia i allí va caure en l'oblit. Fins que gairebé 4 dècades més tard grava un disc i reinicia la carrera gràcies al documental "Calle 54" de Fernando Trueba. Valdés ja tenia més de 80 anys però allò gairebé era com un nou començament.\nMés tard la pel·lícula "Chico y rita" basada en la seva vida va engrandir encara més un mite universal. Us convidem a veure aquesta pel·lícula:\nEtiquetes de comentaris: documentals, pel·lícules, pianistes


El Consell per la República demana investigar la "violència policial" i fer un referèndum\nBarcelona. Dissabte, 19 d'octubre de 2019. 15:06\nActualitzat Dissabte, 19 d'octubre de 2019. 15:53\nEl Consell per la República ha fet públiques aquest dissabte tres demandes com a resposta a la sentència i a les protestes que ha originat, i que passen per tres punts: "pau, llibertat i autodeterminació". En un comunicat a què ha tingut accés ElNacional.cat, exigeixen la retirada dels cossos i forces de seguretat de l'estat espanyol i que s'investigui l'actuació dels Mossos. També demana l'"amnistia" dels presos polítics, així com la fi de "totes" les causes contra l'independentisme i el lliure retorn dels exiliats. Pel que fa a l'autodeterminació, aposten per un "referèndum d'autodeterminació" organitzat pel Govern "amb l'acord del govern espanyol i "supervisat per les institucions i organitzacions internacionals".\nEn el text, exigeixen que "s’investigui a fons la violència de la policia contra la ciutadania de Catalunya i es depurin responsabilitats", així com la seva actuació "amb els professionals dels mitjans de comunicació, que pretén alterar el dret a la llibertat d’informació". A més, en referència als Mossos d'Esquadra, també demanen que "actuïn d’acord amb els paràmetres que corresponen a una policia democràtica, tal com van fer l’1-O, amb un respecte escrupolós pels drets dels ciutadans, d’acord amb les recomanacions fetes públiques pel síndic de greuges".\nPel que fa al referèndum, demanen que sigui "organitzat pel govern de Catalunya amb l’acord del govern espanyol i supervisat per autoritats internacionals, per tal de convalidar el referèndum d’autodeterminació de l’1-O". En aquest sentit, asseguren que "hi ha estats, europeus o no, i institucions i organitzacions internacionals que poden fer de valedors del resultat, que si és favorable ha de portar a la proclamació immediata de la República".\nFinalment, el comunicat dona suport a les mobilitzacions i encoratgen a "tots els demòcrates a seguir mobilitzats i persistir, des de l'acció no-violenta", per aconseguir aquests objectius.


Prestatgeries de resina - FESMÉS\nGran selecció de prestatgeries de resina, en diferents mides i capacitats, ideals per emmagatzemar i ordenar els productes de neteja, de jardineria i altres objectes personals. Entra a Fesmés i oblidat del desordre al millor preu!\nInici > Moble en kit>Prestatgeries i prestatges de paret>Prestatgeries de resina\nPRESTATGERIA DE RESINA 4 PRESTATGES NEGRE\nPRESTATGERIA DE RESINA 5 PRESTATGES NEGRE\nPRESTATGERIA RESINA 5 PRESTATGES NEGRE\nLes prestatgeries de resina es caracteritzen per la seva gran versatilitat, ja que es poden col·locar tant a l'interior com a l'exterior de la llar.\nAquestes prestatgeries són una opció ideal per situar al traster o al rebost, ja que normalment, són espais que es caracteritzen per estar molt desordenats, i la veritat sigui dita, però costa molt mantenir el rebost o el traster ben ordenat, oi? Doncs amb les prestatgeries de resina podràs oblidar-te de veure-ho tot pel mig, i, a més, les podràs combinar amb les altres prestatgeries de metall per transformar el rebost o el traster en un lloc net i agradable.\nSi prefereixes posar la prestatgeria de resina a l'exterior, també serà una molt bona opció, ja que presenta gran resistència als agents climàtics exteriors, gràcies al tractament contra raigs UV que permet mantenir el color i assegurar la durabilitat del material. A més, també la podràs complementar amb un armari terrassa, aconseguint molta més capacitat d'emmagatzematge.\nL'avantatge d'aquestes prestatgeries de resina, és que no requereixen cap manteniment addicional per allargar la seva vida útil, i, a més, el muntatge no requereix cap tipus de complicació (no es necessiten ni cargols ni eines) i és de fàcil neteja, ja que, amb un simple drap humit, la tindràs impol·luta.\nTroba a Fesmés la millor selecció de prestatgeries de resina que et solucionaran tots els teus problemes de desordre, o si ho prefereixes, també pots optar per una prestatgeria metàl·lica i aconseguir una protecció total i perfecta de qualsevol producte que col·loquis al seu interior.


Tags: seva pascal els seus\nUn 19 d'Agost de l'any 1662 va morir Blaise Pascal, conegut pels seus vasos comunicants, la Seva unitat de pressió, els seus principis filosòfics i moltíssimes facetes més.\nSens dubte va ser un home de intel·ligència inquieta, que no va voler dedicar la seva vida a una sola matèria, per la qual cosa ens va deixar un llegat enorme en àrees tan dispars com la física, la política, la filosofia i la religió.\nVa ser també un gran escriptor, per la qual cosa no va necessitar que ningú expliqués les seves teories per ell, deixant un gran nombre de obres d'allò més variades. A tothom li sona el seu nom, però potser hi ha algú que encara no sàpiga qui és.\nBlaise Pascal va néixer a França, al juny del 1623, al sí d'una família noble. No li va suposar cap esforç econòmic obtenir una formació d'acord amb les seves capacitats intel·lectuals, que van començar a despuntar essent molt petit.\nTant bon punt la família Pascal va entrar en contacte amb un bisbe reformista, es va despertar entre ells una enorme devoció, que mica en mica va calar en el jove Blaise, que es va submergir en ella sense deixar de banda els seus estudis de matemàtiques i ciències naturals, convertint-se així en un dels membres de qualsevol llista que es preï de científics que també tenien creences religioses.\nEl seu talent per a la ciència el va portar a inventar, amb només dinou anys, una innovadora calculadora, batejada com la Pascalina (a la imatge superior), que li va servir al seu pare en la seva feina de recaptador d'impostos.\nPerò això només va ser el principi, ja que van ser molts els seus treballs en l'àrea de les matemàtiques i la física, que només van cessar quan al 1654, després de la vivència d'una experiència religiosa, va decidir retirar-se al monestir de Port-Royal, on va començar la seva nova etapa com a filòsof i teòleg.\nLa seva obra en aquestes dues àrees també va ser molt prolífica, però es va veure interrompuda a causa de la seva mort, que va tenir lloc a la primerenca edat de 39 anys.\nLes contribucions a la ciència de Blaise Pascal\nSi s'ha estudiat alguna cosa de ciències al col·legi segur que es recorda que una de les unitats de mesura de pressió, és el Pascal.\nAixò ja dóna una idea de quina va ser l'àrea en la qual van tenir lloc la majoria de les seves troballes científiques, ja que havia estudiat a consciència les Teories de Torricelli que, amb un conegut experiment, havia descrit en què consisteix la pressió exercida per l'aire.\nEn base a això, Pascal va redactar el seu propi tractat sobre la pressió atmosfèrica en què, a més, es descrivien més clarament conceptes, com el buit, i es mostrava l'experiment dels vasos comunicants, que més tard donaria lloc al principi batejat com a Principi de Pascal.\nVa dedicar també bona part dels seus anys d'investigació científica a l'àrea de les matemàtiques, especialment dins de la teoria de la probabilitat, que li resultava molt interessant pel seu paper en els jocs d'atzar, tan típics entre els nobles de l'època.\nA partir d'aquest moment, va descriure els coeficients binomials, associats al que avui coneixem com el triangle de Pascal, i va formular explícitament el principi de la demostració per inducció matemàtica.\nFinalment, la ciència va haver de veure com la seva devoció va acabar per guanyar la partida, conduint-lo a un retir espiritual que potser va inhibir el desenvolupament de noves teories.\nSigui com sigui, és indiscutible que Pascal va destacar en totes les àrees que va tocar, demostrant ser un home de lletres i de ciències però, sobretot, una ment de les que perduren, pels segles dels segles.


Hotel Anezina Pylos Grècia - Ofertes d'hotels amb els MILLORS DESCOMPTES EN LÍNIA\n7 Kolokotroni Street , Pylos, Pylos, Grècia, 24001 - Veure al mapa\n"This hotel is beautifully positioned looking out over the ha..."\nMés informació sobre Hotel Anezina\nAl visitar Pylos, vosté es sentirà com a casa a Hotel Anezina, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Pylos. Aquest hotel ofereix nombroses instal.lacions en el lloc per satisfer el més exigent dels clients.\nL'ambient de Hotel Anezina es reflexa en cada habitació. aire condicionat, calefacció, balcó/terrassa, insonorització, llits extrallargs (> 2 metres) són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Hotel Anezina és un lloc ideal d'estada pels viatgers que busquin encant, comfort i facilitat a Pylos.\nTots els tipus de viatgers (180) Parelles (151) Viatgers en solitari (8) Famílies amb infants petits (10) Famílies amb infants grans (3) Grups (9)


S'estrena Za'atari Nous Camins, el documental d'RTVA sobre la tas\nS'estrena "Za'atari Nous Camins", el documental d'RTVA sobre la tasca d'Albert Llovera i Unicef Andorra amb els refugiats sirians\nEls responsables i protagonistes de la producció d'aquesta casa "Za'atari. Nous Camins" han presentat en societat el seu treball aquest dimecres al vespre al cinema. Una mirada des d'Andorra i a través d'un projecte solidari d'Unicef de la crisi dels refugiats sirians.\nEl pilot de ral·lis Albert Llovera en el seu rol d'ambaixador d'Unicef Andorra és el fil conductor de "Za'atari. Nous Camins", una producció de RTVA.\nRepeteix experiència amb Unicef, ja va viatjar amb l'ONG a Mauritània, però en aquest camp de refugiats sirians de Jordània ha sentit les històries més properes i és un ferm convençut que encara es pot fer més pels menys afavorits. Remarca com "darrere hi ha una feina bestial i no ens adonem que en aquest país es fa molt amb les poques aportacions que arriben".\nLlovera i els refugiats guien l'espectador a través d'un camp que s'ha convertit en una ciutat de refugiats i on gairebé viuen més persones que a Andorra. "Una mostra de tot el que es pot arribar a fer quan hi ha una necessitat tan gran", argumenta la directora d'Unicef Andorra, Marta Alberch.\nLes imatges i una veu en off fan la resta explicant una realitat sovint ignorada. Tot això gràcies a un equip de professionals entre els quals es troba el realitzador Xavi Fajardo i la periodista Anna Pifarré, que admet que la part humana del projecte els ha deixat empremta, sobretot "l'agraïment dels nens que rebien les cadires de rodes i els seus somriures".\nAquest treball de RTVA ha estat possible gràcies a la voluntat d'aquesta casa de presentar produccions pròpies de la major qualitat possible tant tècniques com de continguts.\nJa pots veure el documental complet, a la carta:


Un miler de persones reclamen la connexió de les dues línies del tramvia de Barcelona | Catalunya | EL PAÍS Catalunya\nEl govern municipal ajorna la decisió del projecte a febrer i només si té un ampli consens polític\nBarcelona 20 GEN 2018 - 13:57\tCET\nLa protesta, a favor de la unió dels tramvies, a la Diagonal. Joan Sánchez\nUn miler de persones s'han manifestat aquest matí a Barcelona per demanar la unió de les dues línies del tramvia de la ciutat. La protesta s'ha celebrat pocs dies després que es conegués que el PDeCAT ha forçat l'equip de govern municipal a eliminar dels pressupostos una partida de 400.000 euros destinada a redactar el projecte de connexió del tramvia a canvi que el partit liderat per Xavier Trias s'abstingui en la votació dels comptes perquè puguin ser aprovats. La partida pressupostària s'eliminarà amb la possibilitat que al febrer, si Colau arriba a un ampli consens polític per unir el tramvia, destiene una nova partida a la faraònica obra.\nLa unió del tramvia injectaria 4,5 milions l’any a la xarxa d’autobusos per l’increment de passatgers\nLes entitats agrupades en la plataforma Unim els Tramvies han celebrat una marxa, que s'ha dividit en dues columnes. D'una banda, prop de mig miler de persones han sortit a les 11.00 de la plaça Francesc Macià, on finalitza la línia del Trambaix. A la mateixa hora unes altres 500 persones han marxat des de la plaça dels Glòries, on acaba el Trambesòs. Ambdues columnes s'han trobat una hora més tard a la confluència del passeig Sant Joan i l'avinguda Diagonal. Les columnes han realitzat el recorregut per on hauria de circular l'ampliació del tramvia. Durant les marxa hi ha hagut proclames demanant l'execució ràpida del projecte. Els participants han tallat part del tronc central de la Diagonal.\nEntre els assistents, i malgrat l'acord aconseguit amb el PDeCAT, es trobava la tinent d'alcalde d'Urbanisme de Barcelona, Janet Sanz, juntament amb altres regidors del Govern municipal com ara Josep Maria Montaner (Habitatge), Eloi Badia (Presidència) i Mercedes Vidal (Mobilitat).


El 4rt Mercat de les Ampas de Salt recapta prop de 1500€ - TotSalt\nInici Notícies Educació El 4rt Mercat de les Ampas de Salt recapta prop de 1500€\nEl 4rt Mercat de les Ampas de Salt recapta prop de 1500€\nEl 4rt Mercat de les Ampas de Salt recapta prop de 1500€ amb la venta de roba, llibres i joguines de segona mà.\nNou associacions de mares i pares de les escoles i instituts de Salt s’han aplegat aquest dissabte al matí davant del Mercat municipal de Salt per oferir la quarta edició del Mercat de les Ampas de Salt. Una iniciativa organitzada per la Coordinadora d’Ampas de Salt i que ofereix roba, llibres i joguines de segona mà a preus populars. Aquest any hi han participat 8 escoles d’infantil i primària: Les Arrels, Les Deveses, El Gegant del Rec, La Farga, Silvestre Santaló, El Pla, l’Escola PIA i l’escola Fedac, i l’institut Salvador Sunyer i Aimeric.\nL’objectiu del mercat és reutilitzar tot allò que les famílies ja no fan servir, oferir en aquestes dates nadalenques contes, joguines i roba a bon preu i alhora establir vincles i participar de manera conjunta totes les Ampas de la vila en una activitat. És un mercat que uneix a les AMPAS, ajuda a qui més ho necessita i alhora educa en el reciclatge i alternativa al consumisme.\nDes de les 10h del matí i fins a les 14h la plaça de davant del mercat cobert de Salt s’ha omplert de gom a gom d’adults i infants que remenaven entre les diferents parades. A mig matí, s’han realitzat diverses subhastes de diferents joguines, patinents i bicicletes que buscaven el millor postor per emportar-se-les. També s’ha ofert xocolata desfeta per a tots els assistents. Finalment hi ha hagut un sorteig de tres paneres entre tots els compradors del mercat.\nEls diners recaptats, que aquest any han arribat a la suma total de 1.489,61€, es destinaran a finançar activitats de cada AMPA i el material sobrant s’entregarà a entitats solidàries.\nArticle anteriorAlerta per fort vent a Salt\nArticle següentLa Marató a Salt. Què fer?